VS002259
Datum: 2004-01-14T01:00:00.000+01:00
datum_sodbe_i_stopnje: 2011-04-19T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 4.000 EUR
opombe: II Dor 512/2011. Predlog za dopustitev revizije tožene stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Študent, astmatik.

## Škodni dogodek

Količina (kritičnih) imisij hrupa, vibracij in izpušnih plinov, zaradi tovornega prometa po regionalni cesti G1-3, je presegla običajne meje.

Stanje je trajalo 56 mesecev (od začetka januarja 2004 do 14. 8. 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živi tožnik z družino je:

    od ceste oddaljena 25 m, na cesto gledajo vsi bivalni prostori in spalnice, tudi tožnikova soba,

    v neposredni bližini je križišče, kjer so posebej hrupno ustavljala, zavirala in speljevala vozila; dodaten hrup je povzročala vožnja vozil čez udarne jame.

## Kršitev drugih pravic osebnosti

4.000 EUR Kršitev pravice do zdravega življenjskega okolja.

Tožnik v spornem obdobju do januarja 2005 študiral v Mariboru, kjer je živel prek tedna, domov se je vračal vsak petek sredi dneva in odhajal v ponedeljek zjutraj; vikend si 6x letno podaljšal, ker ni bilo predavanj. Od sredine julija do konca septembra je bil zaradi počitnic doma. Od oktobra 2004 do januarja 2005 je bil zaradi absolventskega staža doma, v Maribor je odhajal le enkrat tedensko. Od januarja 2005 do aprila 2005 je bil ves čas doma zaradi brezposelnosti, odhajal je le zaradi iskanja službe. Od aprila 2005 do konca marca 2008 je bil zaposlen in zato po 8 ur dnevno odsoten od doma. Zaradi hrupa ni mogel spati, si odpočiti, slabše se je učil, bil je neprespan, razdražljiv, nervozen. Astma se mu je v spornem obdobju poslabšala. Komunikacija v družini je bila mogoča le s povišanim glasom, veliko je bilo prepirov, vsi so bili nestrpni. Zaradi hrupa ni bilo mogoče gledati televizije pri normalni jakosti. Pohištvo in posoda so se tresli, zidovi hiše so razpokani. Zadrževanje na terasi ni bilo mogoče. Oken ni bilo mogoče odpirati in hiše ne prezračiti.

---

OZ člen 179